औरंगजेब की आज्ञा से जंगली शेर को लोहे के पिंजड़े में छोड़ दिया गया। जसवंत सिंह ने अपने पुत्र को उस पिंजड़े में घुस जाने को कहा। औरंगजेब एवं वहाँ के लोग हक्के-बक्के रह गए। किंतु दस वर्ष का निर्भीक बालक पृथ्वी सिंह पिता को प्रणाम करके हँसते-हँसते शेर के पिंजड़े में घुस गया। शेर ने पृथ्वी सिंह की ओर देखा। उस तेजस्वी बालक के नेत्रों में देखते ही एक बार तो वह पूँछ दबाकर पीछे हट गया, लेकिन मुस्लिम सैनिकों द्वारा भाले की नोक से उकसाए जाने पर शेर क्रोध में दहाड़ मारकर पृथ्वी सिंह पर टूट पड़ा। वार बचाकर बालक एक ओर हटा और अपनी तलवार खींच ली।